cyanic-selkie/wikianc huggingface dataset:
Τσετσενο-Ινγκουσετική Αυτόνομη Σοβιετική Σοσιαλιστική Δημοκρατία
Ρωσική Αυτοκρατορία
Το 1810, η ιστορική Ινγκουσετία εντάχθηκε οικειοθελώς στην Αυτοκρατορική Ρωσία, και το 1859 η ιστορική Τσετσενία προσαρτήθηκε στη Ρωσία κατά τη διάρκεια του μακρού Καυκάσιου πολέμου του 1817-64.
Σοβιετική περίοδος
Μετά τη Ρωσική Επανάσταση του 1917, στις 20 Ιανουαρίου του 1921, η Τσετσενία και η Ινγκουσετία εντάχθηκε στην Ορεινή Σοβιετική Δημοκρατία. Η διαίρεση της Ορεινής ΑΣΣΔ ξεκίνησε λίγο μετά το σχηματισμό της, και η Επαρχία της Τσετσενίας διαχωρίστηκε στις 30 Νοεμβρίου 1922 ως Τσετσενική Αυτόνομη Περιφέρεια. Στις 7 Ιουλίου του 1924, τα απομεινάρια της Ορεινής ΑΣΣΔ χωρίστηκαν στην Αυτόνομη Περιφέρεια Βόρειας Οσσετίας και τη Ινγκουσετική Αυτόνομη Περιφέρεια. Στις 15 Ιανουαρίου 1934, οι Αυτόνομες Περιφέρειες Τσετσενίας και Ινγκουσετίας ενώθηκαν στη Τσετσενο-Ινγκουσετική Αυτόνομη Περιφέρεια, η οποία προβιβάστηκε σε ΑΣΣΔ (Τσετσενο-Ινγκουσετική ΑΣΣΔ) στις 5 Δεκεμβρίου του 1936.
Μεταπολεμική περίοδος
Η δημοκρατία αποκαταστάθηκε στις 9 Ιανουαρίου 1957 από τον Νικίτα Χρουστσόφ.
Τον Νοέμβριο του 1990, η δημοκρατία εξέδωσε δήλωση κυριαρχίας και τον Μάιο του 1991 ανακηρύχθηκε μια ανεξάρτητη Τσετσενο-Ινγκουσετική Δημοκρατία, η οποία στη συνέχεια χωρίστηκε στις ανεξάρτητες Δημοκρατίες της Τσετσενίας και Ινγκουσετίας. Σήμερα, και οι δύο είναι ομοσπονδιακά υποκείμενα της Ρωσίας.
Παραπομπές
Κατηγορία:Αυτόνομες δημοκρατίες της Σοβιετικής Ένωσης
Άλεξ Σέλεϊ
Ο Πάτρικ Μάρτιν (γεννημένος στις 23 Μαΐου 1983), είναι ένας Αμερικανός επαγγελματίας παλαιστής, περισσότερο γνωστός με το ψευδώνυμο που χρησιμοποιεί στα ρινγκ, Άλεξ Σέλεϊ.
Τα πρώτα χρόνια
Ο Σέλεϊ ξεκίνησε την καριέρα του το 2002. Αφού εκπαιδεύτηκε πάνω στην επαγγελματική πάλη, άρχισε να αγωνίζεται σε μικρές εταιρείες πάλης, στις Ηνωμένες Πολιτείες. Ένας αρκετά σοβαρός τραυματισμός στο σαγόνι, έξι μήνες μετά το ντεμπούτο του, δεν τον πτόησε και συνέχισε την καριέρα του, με πλάκες χάλυβα τοποθετημένες στο σαγόνι του.
TNA Wrestling
Παράλληλα με τις εμφανίσεις του στο ROH, από το 2004 και κυριότερα από το 2005, ξεκίνησε εμφανίσεις και στο Total Nonstop Action Wrestling. Εκεί είχε αρκετές διακρίσεις. Κατέκτησε μια φορά το Πρωτάθλημα Κατηγορίας Χ (TNA) και μια φορά το Ομαδικό Πρωτάθλημα TNA μαζί με τον Κρις Σέιμπιν. Τον Μάιο του 2012 αποχώρησε από την εταιρεία.
Πηγές
Κατηγορία:Επαγγελματίες Παλαιστές
Φραντς Σταουντέγκερ
Ο Φραντς Σταουντέγκερ (γερμανικά: Franz Staudegger) (12 Φεβρουαρίου 1923 - 16 Μαρτίου 1991) ήταν Αυστριακός αρματιστής στα Waffen-SS και θεωρήθηκε ένας από τους πιο επιτυχημένους στη διάρκεια του Β΄ Παγκοσμίου Πολέμου. Το μεγαλύτερο μέρος των επιτυχιών του επετεύχθη με Tiger I.
Πρώτα χρόνια
Γεννήθηκε στο Μπλάιμπουργκ (Bleiburg) της Καρινθίας της Πρώτης Αυστριακής Δημοκρατίας και ήταν ο μεγαλύτερος από τους τέσσερις γιους ενός ιδιοκτήτη πανδοχείου. Φοίτησε σε σχολείο δευτεροβάθμιας εκπαίδευσης στο Κλάγκενφουρτ και το 1940 αποφοίτησε από το ιδιωτικό σχολείο Theresianum.
Β΄ Παγκόσμιος Πόλεμος
Κατά την έναρξη του Β΄ Παγκοσμίου Πολέμου ήταν μόλις 16 ετών. Προσχώρησε στα SS το 1940 και εντάχθηκε στην μεραρχία Leibstandarte SS Adolf Hitler τον Ιούλιο 1940.
Ήδη από το 1941, ενταγμένος σε μονάδα πεζικού των Waffen-SS,πολέμησε στο Ανατολικό Μέτωπο. Στις 7 Ιουλίου 1941, τραυματίστηκε κοντά στο Ζίτομιρ και νοσηλεύτηκε.
Κατά τη διάρκεια της περιόδου ανάρρωσής του, το 1942, συμμετείχε σε ασκήσεις με τεθωρακισμένα μέχρι την 1η Μαρτίου και τον ίδιο μήνα προήχθη σε SS-Sturman. Με έναν μάλλον μοναδικό τρόπο, παρόλο που δεν είχε ακόμη εμπειρία στα τεθωρακισμένα, τού ανατέθηκε αμέσως Tiger I, το οποίο ήταν σχεδόν χωρίς εξαίρεση το προνόμιο των βετεράνων που είχαν ήδη αποκτήσει εκτεταμένη εμπειρία στις μάχες τεθωρακισμένων. Το γεγονός ότι άνηκε στην LSSAH που ήταν επίσης η ελίτ των ελίτ εντός των SS έπαιξε σημαντικό ρόλο σε αυτό. Παρόλα αυτά το πρώτο άρμα του ήταν ένα Panzer III, το οποίο τον Φεβρουάριο του 1943 αντικαταστάθηκε από Tiger I.
Χάρκοβο
Στις 20 Ιανουαρίου 1943, προήχθη σε SS-Unterscharführer, και έκτοτε έγινε διοικητής αρμάτων μάχης. Έφτασε στην περιοχή του Χάρκοβο με Tiger I τον Φεβρουάριο και συμμετείχε στην τρίτη μάχη του Χαρκόβου. Στις 20 Μαρτίου 1943, έλαβε το Σιδηρού Σταυρό δεύτερης τάξης και την 1η Απριλίου το ασημένιο μετάλλιο τεθωρακισμένων. Μετά από έναν μικρό τραυματισμό, επέστρεψε στο μέτωπο στις 5 Ιουλίου 1943.
Κουρσκ
Στις 5 Ιουλίου 1943, τη δεύτερη ημέρα της Μάχης του Κουρσκ, χτύπησε δύο σοβιετικά άρματα μάχης και έλαβε το Σιδηρού Σταυρό πρώτης τάξη την επόμενη μέρα. Ήταν ο πρώτος που έλαβε αυτό το παράσημο σε ολόκληρο το τάγμα. Τρεις ημέρες αργότερα, στις 8 Ιουλίου, τα άρματα μάχης του Σταουντέγκερ και του Χέλμουτ Βέντορφ, ξεκινώντας από το χωριό Teterevinov, σχεδίαζαν να ενώσουν τις κύριες δυνάμεις τους για να πραγματοποιήσουν την προβλεπόμενη επίθεση. Ωστόσο, το Tiger του Σταουντέγκερ δεν μπορούσε να ξεκινήσει λόγω τεχνικών προβλημάτων, οπότε έμεινε στο χωριό μέχρι αργά το πρωί. Όταν τελικά μπορούσε να κατευθυνθεί βορειοδυτικά, έτρεξε σε μια αντεπίθεση εναντίον 50 με 60 T-34 Σοβιετικών αρμάτων μάχης. Χωρίς δισταγμό, αντιμετώπισε τους Σοβιετικούς και ανέλαβε τον αγώνα εναντίον τους μόνος του. Κατέστρεψε 17 T-34 άρματα σε δύο ώρες ενώ δέχτηκε πολλά εχθρικά πυρά, όμως κανένα δεν κατάφερε να διεισδύσει στο Tiger του. Στη συνέχεια, οι Σοβιετικοί υποχώρησαν και ο Σταουντέγκερ συνέχισε να ακολουθεί τις μονάδες του, χτυπώντας πέντε ακόμη T-34 και ακινητοποιώντας τέσσερα.
Για το εξαιρετικό θάρρος του, έλαβε τον Σταυρό των Ιπποτών του Σιδηρού Σταυρού δύο ημέρες αργότερα. Ήταν ο πρώτος από τους διοικητές αρμάτων τύπου Tiger I που τον έλαβε. Φυσικά, το πλήρωμα επίσης έπαιξε μεγάλο ρόλο και για αυτό ο Σιδηρούς Σταυρός πρώτης τάξης δόθηκε επίσης σε ολόκληρο το πλήρωμα. (Χέρμπερτ Στελμάχερ, Γκέρχαρντ Βάλτερσντορφ, Χάιντς Μπούχνερ, Βάλτερ Χένκε).
Ο Σταουντέγκερ προσκλήθηκε από τον Χίτλερ για να του δώσει λεπτομερή περιγραφή της μάχης των τεθωρακισμένων. Κατά τη διάρκεια της επόμενης άδειάς του, τού επιφυλάχθηκε υποδοχή ήρωα στην γενέτειρα πόλη του Μπλάιμπουργκ και πραγματοποίησε εορταστική τελετή για τα επιτεύγματα του στη μάχη. Τότε έλαβε ένα αυτοκίνητο τύπου Volkswagen ως δώρο. Κατά τη διάρκεια της παραμονής του στη πατρίδα του, έδωσε διαλέξεις για τις εμπειρίες του στο πεδίο των μαχών.
Tον Αύγουστο του 1943, η 1η SS Μεραρχία Πάντσερ αποσύρθηκε από το μέτωπο και στάλθηκε στην Ιταλία για ξεκούραση και ανασυγκρότηση. Τον Οκτώβριο ο Σταουντέγκερ υπηρέτησε υπό τον Μίχαελ Βίττμαν στη μονάδα που αργότερα μετονομάστηκε σε 101ο SS Panzer Abteilung. Στο πλήρωμα πέρα από τον Βίττμαν και τον Σταουντέγκερ υπήρχαν και άλλα μεγάλα ονόματα των τεθωρακισμένων: Χέλμουτ Βέντορφ (Helmut Wendorff), Γύργκεν Μπραντ (Jürgen Brandt) και Χάιντς Κλινγκ (Heinz Kling).
Βρισκόταν στην πρώτη γραμμή στο Ανατολικό μέτωπο μέχρι το τέλος του 1943 και τον Ιανουάριο του 1944 εστάλη στην ενδοχώρα. Έγινε υποψήφιος αξιωματικός τον Ιούνιο, αλλά λόγω της συμμαχικής απόβασης στη Νορμανδία, βρισκόταν ξανά στην πρώτη γραμμή, αυτή τη φορά στα δυτικά. Το χειμώνα του 1944, κατά τη διάρκεια της επίθεσης στις Αρδέννες, ηγήθηκε μιας μονάδας Tiger II. Το 1945, ως Zugführer, ήταν διοικητής τμήματος επτά αρμάτων.
Μεταπολεμικά χρόνια
Ο Σταουντέγκερ ήταν σεβαστός μεταξύ των ανδρών των Waffen-SS αλλά ποτέ δεν είχε τη μεγάλη δημοτικότητα του συναδέλφου του Μίχαελ Βίττμαν.
Σε αντίθεση με τον Βίττμαν, επέζησε από τον πόλεμο. Έγινε αξιωματικός σιδηροδρόμων και έπειτα ασφαλιστικός πράκτορας. Ήταν επίσης άνεργος για μεγάλο χρονικό διάστημα. Διαγνώστηκε με καρκίνο του λάρυγγα το 1989 και πέθανε στις 16 Μαρτίου 1991 σε ηλικία 68 ετών στη Φρανκφούρτη. Δεν απέκτησε παιδιά.
Παραπομπές
Κατηγορία:Αποδέκτες του Σταυρού των Ιπποτών του Σιδηρού Σταυρού Κατηγορία:Μέλη των Waffen-SS
Βρατίσλαος Α΄ της Βοημίας
Ο Βρατίσλαος Α΄, λατιν. Vratislaus I, τσεχ. Vratislav I (π. 883 - 13 Φεβρουαρίου 921) από τον Οίκο των Πρεμυσλιδών ήταν δούκας της Βοημίας (915-921).
Βιογραφία
Ήταν ο δευτερότοκος γιος τού Μποζιβόι Α΄ δούκα της Βοημίας και της αγίας Λουντμίλα, κόρης τού Σλάβιμπορ πρίγκιπα των Σορμπιανών.
Για να ενισχύσει τους δεσμούς του με τους Πολάμπιαν Σλάβους (τού Έλβα), νυμφεύτηκε την Ντραχομίρα, πριγκίπισσα των Χεβέλλιαν. Το 915 απεβίωσε ο μεγαλύτερος αδελφός του Σπυτίνιεφ Α΄ και τον διαδέχθηκε. Την εποχή αυτή η χώρα γύρω από την Πράγα είχε ήδη απομακρυνθεί από τη σφαίρα επιρροής της Μεγάλης Μοραβίας και περιήλθε στο περιβάλλον της Ανατολικής Φραγκίας και ιδιαίτερα τού Αρνούλφου των Λιουπολντιδών δούκα της Βαυαρίας. Τα Χρονικά της Φούλντα της εποχής του αναφέρουν, ότι το 900 ο στρατός της Βαυαρίας είχε επιτεθεί, σε συμμαχία με τους Βοημούς, στον Μοϊμίρ Β΄ της Μοραβίας. Από την άλλη ο Βρατίσλαος Α΄ πρόσφερε ελεύθερη διέλευση στους Ούγγρους εισβολείς και υποστήριξε την εκστρατεία τους το 915 εναντίον τού Ερρίκου Α΄ των Οθωνιδών δούκα της Σαξονίας (μετέπειτα βασιλιά της Γερμανίας).
Του αποδίδεται η ίδρυση της βασιλικής τού Αγ. Γεωργίου στο κάστρο της Πράγας και επίσης η ίδρυση τού Βρότσλαφ (Βρατσιλάβια) στη Σιλεσία. Απεβίωσε σε μάχη κατά των Ούγγρων, ίσως το 919 ή μάλλον το 921.
Οικογένεια
Νυμφεύτηκε τη Ντραχομίρα, κόρη πρίγκιπα των Χαβέλλιαν (Στοντόραν) Πολωνών και είχε τέκνα:
Πηγές
Κατηγορία:Χριστιανοί μονάρχες Κατηγορία:Οίκος των Πρεμυσλιδών
Αμυγδαλιές Γρεβενών
Για οικισμούς με το ίδιο όνομα δείτε το λήμμα: Αμυγδαλιές (αποσαφήνιση)
Οι Αμυγδαλιές, επίσημα Αμυγδαλέαι, είναι ορεινό χωριό της Περιφερειακής Ενότητας Γρεβενών σε υψόμετρο 850 μέτρα.
Γεωγραφία - Αξιοθέατα
Οι Αμυγδαλιές βρίσκονται προς τα βόρεια του νομού σε απόσταση 12 χλμ. ΒΔ. από τα Γρεβενά. Είναι κτισμένες στις πλαγιές λοφοσειράς σε περιοχή κατάφυτη από βελανιδιές, κερασιές, αμυγδαλιές και άλλα οπωροφόρα δέντρα. Οι κάτοικοί του ασχολούνται με τη δεντροκαλλιέργεια, παλιότερα της αμυγδαλιάς - απ' όπου προέρχεται η ονομασία του χωριού και τα τελευταία χρόνια της κερασιάς, για τα οποία φημίζεται. Αξιοθέατα είναι ο νεόδμητος ενοριακός ναός του Αγίου Δημητρίου ο οποίος κτίστηκε στη θέση παλαιότερου (με χρονολογία κτήσης το 1735) που το 1930 είχε κηρυχθεί διατηρητέο μνημείο αλλά καταστράφηκε από πυρκαγιά. Διασώθηκαν μόνο οι αξιολογότατες τοιχογραφίες οι οποίες έπαθαν μικροζημίες (αλλοίωση χρωμάτων). Βορειοδυτικά είναι η κορυφή Κουτσόραχος (υψόμετρο 992 μέτρα) με θέα τον Όλυμπο, τον Άσκιο (Σινιάτσικο), τον Βούρινο, την οροσειρά της Πίνδου, τα Χάσια, το Βόϊο. Την περίοδο της κατοχής, στις 7 Ιουλίου 1944, οι Γερμανοί εκτέλεσαν οχτώ άμαχους του χωριού.
Διοικητικά
Η παλιά ονομασία του χωριού είναι Πρεβενίτσα και έτσι αναφέρεται μετά την απελευθέρωση το 1918 στο ΦΕΚ 260Α - 31/12/1918 να ορίζεται έδρα της ομώνυμης κοινότητας. Το 1919 με το ΦΕΚ 229Α - 17/10/1919 μετονομάστηκε σε Πικριβενίτσα και το 1927 με το ΦΕΚ 206Α - 28/09/1927 σε Αμυγδαλιές, ενώ το 1940 διορθώθηκε σε Αμυγδαλέαι. Σύμφωνα με το σχέδιο Καλλικράτης μαζί με την Αγία Τριάδα και τη Λόγχμη αποτελούν την τοπική κοινότητα Αμυγδαλεών που υπάγεται στη δημοτική ενότητα Γρεβενών του Δήμου Γρεβενών και σύμφωνα με την απογραφή 2011 ως κοινότητα έχει πληθυσμό 500 κατοίκους, ενώ ως οικισμός 446. Η κοινότητα είναι χαρακτηρισμένη ως αγροτικός ορεινός οικισμός, με έκταση 28,652 χμ² (2011).
Πληθυσμός
(σε παρένθεση ο πληθυσμός της τοπικής κοινότητας)
Πηγές
Κατηγορία:Δήμος Γρεβενών Κατηγορία:Χωριά του νομού Γρεβενών
Gerda malaperis!
Gerda Malaperis! (ελληνικά: Η Γκέρντα εξαφανίστηκε! ) είναι πρωτότυπο  μυθιστόρημα στη γλώσσα Εσπεράντο, που γράφτηκε το 1983 από τον Ελβετό συγγραφέα Κλωντ Πιρόν. Εκδόθηκε από τον οίκο Fonto στη Βραζιλία.
Το βιβλίο είναι η πιο διάσημη διήγηση που διδάσκεται στην Εσπεράντο. Είναι γεμάτη με απλούς διαλόγους από καθημερινά χρησιμοποιούμενες λέξεις και είναι κατάλληλο για τη βελτίωση της γνώσης της Εσπεράντο για όσους τη μαθαίνουν. Η διήγηση πραγματεύεται νεανικούς έρωτες και τη μυστηριώδη αιχμαλωσία μιας μεταφράστριας. Επιπλέον παρέχονται κατάλογοι λέξεων σε διάφορες γλώσσες.
Για το ίδιο επίπεδο μπορεί να χρησιμοποιήσει κανείς το μικρό βιβλίο Lasu min paroli plu, γραμμένο επίσης από τον Κλωντ Πιρόν, που χρησιμοποιεί σταδιακά, από κεφάλαιο σε κεφάλαιο, τoυς ίδιους γραμματικούς κανόνες και λεξιλόγιο όπως στο Gerda malaperis, αλλά σε ένα εντελώς διαφορετικό πλαίσιο.
Εξωτερικοί σύνδεσμοι
Κατηγορία:Εσπεράντο
Μονή Γοργοεπηκόου Φθιώτιδας
Η Μονή Γοργοεπηκόου ή Ιερά Μονή Παναγίας Γοργοεπηκόου βρίσκεται στη Στερεά Ελλάδα και την Περιφερειακή Ενότητα Φθιώτιδας, στις νότιες πλαγιές της Οίτης και σε απόσταση 11 χλμ. Ν.-ΝΑ. της Λαμίας. Είναι μοναστήρι Παλαιοημερολογιτών το οποίο είναι κτισμένο νότια, αλλά σε μεγαλύτερο υψόμετρο (110 μέτρα ) του οικισμού Γοργοποτάμου και της ομώνυμης ιστορικής γέφυρας. Ως ξεχωριστός οικισμός απογράφεται επίσημα για πρώτη φορά το 1991 στην κοινότητα Γοργοποτάμου. Σύμφωνα με το Πρόγραμμα «Καλλικράτης» μαζί με τον Γοργοπόταμο αποτελούν την τοπική κοινότητα Γοργοποτάμου που υπάγεται στη δημοτική ενότητα Γοργοποτάμου του Δήμου Λαμιέων και σύμφωνα με την απογραφή του 2011 απογράφησαν 33 μοναχοί. Με την απογραφή του 2001 είχε 29 κατοίκους.
Παραπομπές
Κατηγορία:Μοναστήρια στη Φθιώτιδα Κατηγορία:Δήμος Λαμιέων
Γκαγκαουζία
Η Αυτόνομη επαρχία της Γκαγκαουζίας, ή απλώς Γκαγκαουζία, όπως είναι επίσης γνωστή, είναι μια περιοχή που βρίσκεται στη νότια Μολδαβία. Κήρυξε την αυτoνομία της στις 23 Απριλίου 1994, όπου και της εκχωρήθηκε ειδικό συνταγματικό καθεστώς, γεγονός που έθεσε τέλος στη διένεξη μεταξύ των Γκαγκαούζων αυτονομιστών και της κεντρικής διοίκησης της Μολδαβίας.
Ιστορία
Σύμφωνα με μερικές θεωρίες, οι Γκαγκαούζοι κατάγονται από Σελτζούκους, οι οποίοι μετακόμισαν στη Δοβρουτσά ακολουθώντας τον σελτζούκο σουλτάνο Ιζεντίν Κεϊκαβούς Β΄ (1236–1276). Αυτοί μπορεί να κατάγονται από τους Πετσενέγους, Ουζ (Ογούζ) και Κουμάν (Κιπτσάκ).
Ειδικότερα, είναι γνωστό ότι μια φυλή των Τούρκων Ογούζ μετακόμισε στα Βαλκάνια λόγω διαφυλετικών συγκρούσεων με άλλους Τούρκους. Αυτή η φυλή εκχριστιανίστηκε μετά την εγκατάσταση της στη Βουλγαρία, ενώ έγιναν γνωστοί ως Γκαγκαούζοι Τούρκοι. Μια μεγάλη ομάδα των Γκαγκαούζων αργότερα εγκατέλειψε τη Βουλγαρία και μετανάστευσε στη Βεσσαραβία, ενώ παράλληλα ένας σημαντικός αριθμός Βουλγάρων μετανάστευσε στην ίδια περιοχή.
Σύμφωνα με άλλες θεωρίες, οι Γκαγκαούζοι είναι απόγονοι των Βουλγάρων Κουτριγκούρ. Στο επίσημο μουσείο της Γκαγκαουζίας, μια πλάκα αναφέρει ότι μία από τις δύο κύριες θεωρίες είναι ότι κατάγονται από τους Βουλγάρους.
Ρωσική Αυτοκρατορία
Το 1812, η Ρωσική Αυτοκρατορία προσάρτησε το ανατολικό μισό του Πριγκιπάτου της Μολδαβίας, τη Βεσσαραβία. Αυτό ήταν επακόλουθο της ήττας των Οθωμανών στον ρωσοτουρκικό πόλεμο 1806-1812 (βλέπε Συμφωνία του Βουκουρεστίου (1812)). Οι Νογκάι που κατοικούσαν αρκετά χωριά στη νότια Βεσσαραβία (Μπουτζάκ) υποχρεώθηκαν να φύγουν.
Το 1812-1846, οι Ρώσοι μετακόμισαν τους Γκαγκαούζους από τη σημερινή ανατολική Βουλγαρία στην ορθόδοξη Βεσσαραβία, κυρίως σε οικισμούς που εκκένωσαν οι Νογκάι. Αποίκησαν κυρίως περιοχές που εκκενώθηκαν από τους Νογκάι. Μαζί με τους Βεσσαράβιους Βουλγάρους, κατοίκησαν αρκετές πόλεις στην περιοχή όπως τις Αβνταρμά, Κομράτ, Κονγκάζ, Τομάι, Τσισμικιόι και άλλα χωριά. Μερικοί Γκαγκαούζοι μετακόμισαν σε περιοχές που παρέμειναν υπό τον έλεγχο του Πριγκιπάτου, ωστόσο σταδιακά μετανάστευσαν για να ζήσουν με τους ομοεθνείς τους, θέτοντας την πατρίδα τους στη νότια Βεσσαραβία.
Εκτός από μια περίοδο ντε φάκτο ανεξαρτησίας τον χειμώνα του 1906, όταν μια εξέγερση χωρικών προκήρυξε μια αυτόνομη Δημοκρατία του Κομράτ, η Γκαγκαουζία ήταν πάντα υπό τον έλεγχο ενός ξένου κράτους όπως φαίνεται παρακάτω:
Γεωγραφία
Η περιοχή δεν βρέχεται από θάλασσα παρόλο που τα νότια σύνορά της φτάνουν πολύ κοντά στις ακτές της Μαύρης Θάλασσας. Η Γκαγκαουζία έχει (όπως και η Μολδαβία) ήπιο ηπειρωτικό κλίμα, με θερμά καλοκαίρια και ήπιους χειμώνες.
Δημογραφία
Εθνική σύνθεση (2005): Θρησκείες (2005):
Επιπλέον, ένα σημαντικό πρόβλημα στην Γκαγκαουζία αποτελεί η προσπάθεια της Τουρκίας να εκτουρκίσει τους Γκαγκαούζους, εκμεταλλευόμενη την τουρκογενή διάλεκτο των Γκαγκαούζων (απομεινάρι της μακραίωνης Οθωμανικής καταπίεσης), προσφέροντας τους υποτροφίες και αμέτρητες θέσεις εργασίας στην Τουρκία, ώστε τελικά να δημιουργήσει τους "Τουρκο-ορθόδοξους" με σκοπό την οριστική άλωση του Οικουμενικού Πατριαρχείου.
Οικονομία
Παρόλο το ευνοϊκό της κλίμα και την καλή αγροτική γη που διαθέτει,η Γκαγκαουζία δεν έχει υδάτινα αποθηκεύματα. Ως αποτέλεσμα εξαρτάται οικονομικά κυρίως από τη γεωργία, με την παραγωγή φρούτων, λαχανικών, κρασιού και καπνού.
Εξωτερικοί σύνδεσμοι
Γκαγκαουζια
Σαμάρ Μπαντάουι
Η Σαμάρ μπιντ Μουχάμαντ Μπαντάουι (سمر بدوي, 28 Ιουνίου 1981) είναι ακτιβίστρια της Σαουδικής Αραβίας για τα ανθρώπινα δικαιώματα.
Αυτή και ο πατέρας της κατήγγειλαν αλλήλους. Ο πατέρας της την κατηγόρησε για ανυπακοή στο πλαίσιο του συστήματος ανδρικής κηδεμονίας της Σαουδικής Αραβίας και εκείνη κατηγόρησε τον πατέρα της για adhl: "το να καθιστά κανείς δύσκολο ή αδύνατο για ένα άτομο, ειδικά μια γυναίκα, να έχει αυτό που θέλει ή αυτό που δικαίως είναι δικό του, π.χ. το δικαίωμά της να παντρευτεί" σύμφωνα με την ισλαμική νομολογία. Ο πατέρας της δεν της επέτρεψε να παντρευτεί.
Αφού η Μπαντάουι έχασε αρκετές προγραμματισμένες δίκες, εκδόθηκε ένταλμα σύλληψης και φυλακίστηκε στις 4 Απριλίου 2010. Τον Ιούλιο του 2010, το Γενικό Δικαστήριο της Τζέντα αποφάσισε υπέρ της και απελευθερώθηκε στις 25 Οκτωβρίου 2010. Η κηδεμονία της μεταφέρθηκε σε έναν θείο της. Υπήρξε τοπική και διεθνής εκστρατεία υποστήριξης για την απελευθέρωσή της.
Η Μπαντάουι υπέβαλε αγωγή κατά του Υπουργείου Δημοτικών και Αγροτικών Υποθέσεων για απόρριψη της εγγραφής της στις δημοτικές εκλογές του 2011. Συμμετείχε στην εκστρατεία για το δικαίωμα οδήγησης των γυναικών το 2011-2012 οδηγώντας τακτικά από τον Ιούνιο του 2011 και βοηθώντας τις γυναίκες οδηγούς με αστυνομικές και δικαστικές διαδικασίες.
Τον Νοέμβριο του 2011, αυτή και η Μανάλ αλ-Σαρίφ υπέβαλαν καταγγελίες κατά της Γενικής Διεύθυνσης Κυκλοφορίας της Σαουδικής Αραβίας για απόρριψη των αιτήσεών τους για άδεια οδήγησης. Στις 8 Μαρτίου 2012, η Μπαντάουι έλαβε βραβείο από το Υπουργείο Εξωτερικών των Ηνωμένων Πολιτειών για τις συνεισφορές της στα δικαιώματα των γυναικών.
Το 2018, συνελήφθη ξανά από τις σαουδικές Αρχές. Το αίτημα του Καναδά για άμεση απελευθέρωσή της πυροδότησε μια μεγάλη διπλωματική διαμάχη μεταξύ του Καναδά και της Σαουδικής Αραβίας.
Από τον Νοέμβριο του 2018, προφανώς κρατείται στην Κεντρική Φυλακή του Νταμπάν.
Ανυπακοή και δικαστικές υποθέσεις adhl
Η Μπαντάουι φέρεται να κακοποιήθηκε σωματικά από τον πατέρα της για 15 χρόνια. Η μητέρα της πέθανε πριν από τον Οκτώβριο του 2010. Τον Μάρτιο του 2008, δραπέτευσε σε καταφύγιο γυναικών στην Τζέντα. Ως άντρας κηδεμόνας της υπό το σύστημα ανδρικής κηδεμονίας, ο πατέρας της υπέβαλε καταγγελία για ανυπακοή, η οποία απορρίφθηκε.
Ο πατέρας της υπέβαλε άλλη μια καταγγελία ανυπακοής εναντίον της το 2009. Η Μπαντάουι έχασε κάποιες εμφανίσεις στο δικαστήριο. Τον Ιούνιο, εκδόθηκε ένταλμα για τη σύλληψή της. Τον Ιούλιο, μετακόμισε από το καταφύγιο των γυναικών στο σπίτι του αδελφού της. Μια μη δικαστική έρευνα από την Οικία Προστασίας ανέφερε ότι "ο πατέρας της την είχε ξυλοκοπήσει και την κακοποίησε λεκτικά, έπαιρνε ναρκωτικά, είχε 14 συζύγους, είχε εξαντλήσει τους οικονομικούς του πόρους, είχε αλλάξει επανειλημμένα δουλειές και είχε σχέσεις με μια κακή ομάδα ανθρώπων".
Η Μπαντάουι ήθελε να παντρευτεί. Ο πατέρας της αρνήθηκε. Η Μπαντάουι στη συνέχεια άσκησε κατηγορία Adhl εναντίον του πατέρα της ζητώντας να αφαιρεθεί το καθεστώς κηδεμονίας από τον πατέρα της. Σύμφωνα με το Παρατηρητήριο Ανθρωπίνων Δικαιωμάτων, η Μπαντάουι κατέθεσε Adhl κατηγορία εναντίον του πατέρα της, αφότου ο πατέρας της είχε κάνει καταγγελία για ανυπακοή. Το Arab News υποστηρίζει το αντίστροφο.
Όταν πήγε στο δικαστήριο για την υπόθεση adhl στις 4 Απριλίου 2010, συνελήφθη βάσει του εντάλματος που είχε εκδοθεί για την κατηγορία της ανυπακοής. Στις 18 Ιουλίου 2010, ο κυβερνήτης της επαρχίας Μακά πρότεινε τη δημιουργία μιας επιτροπής "συμφιλίωσης πατέρα και κόρης, υπό την υπόσχεσή του να μην χρησιμοποιήσει βία εναντίον της, να της επιτρέψει να παντρευτεί και να μην υποβάλει ψευδείς αγωγές, που δεν θα μπορούσε να αποδείξει". Επίσης τον Ιούλιο του 2010, ο πατέρας της Μπαντάουι κρίθηκε ένοχος στην υπόθεση adhl από το Γενικό Δικαστήριο της Τζέντα.
Στα μέσα Οκτωβρίου 2010, η υπόθεση ανυπακοής παρέμεινε ανοιχτή και ο πατέρας της Μπαντάουι άσκησε έφεση κατά του αποτελέσματος της υπόθεσης adhl. Στις 18 Οκτωβρίου 2010, το Ανώτατο Δικαστικό Συμβούλιο της Σαουδικής Αραβίας είπε στον δικηγόρο της Μπαντάουι ότι θα διερευνήσει τη νομιμότητα και των δύο υποθέσεων.
Σαουδάραβες και διεθνείς ακτιβιστές ανθρωπίνων δικαιωμάτων αγωνίστηκαν για την απελευθέρωση της Μπαντάουι.
Στις 25 Οκτωβρίου 2010, η Μπαντάουι βγήκε από τη φυλακή με εντολή του κυβερνήτη Χαλίντ μπιν Φαϊζάλ. Ένας θείος από την πλευρά του πατέρα της έγινε ο νέος άντρας κηδεμόνας της.
Τον Σεπτέμβριο του 2014, η Μπαντάουι παρακολούθησε σύνοδο του Συμβουλίου Ανθρωπίνων Δικαιωμάτων των Ηνωμένων Εθνών στη Γενεύη, στην οποία μίλησε για την κατάσταση των υπερασπιστών των Ανθρωπίνων Δικαιωμάτων στη Σαουδική Αραβία.
Δικαίωμα ψήφου των γυναικών
Η Μπαντάουι ανέλαβε επίσης νομική δράση σε σχέση με την ψήφο των γυναικών. Καταχώρησε αγωγή σε δικαστήριο, που δεν ανήκει στη Σαρία, κατά του Υπουργείου Δημοτικών και Αγροτικών Υποθέσεων, λόγω της άρνησης των κέντρων εγγραφής ψηφοφόρων να την εγγράψουν στις δημοτικές εκλογές της Σαουδικής Αραβίας του Σεπτεμβρίου 2011, ισχυριζόμενη ότι εκεί δεν υπήρχε νόμος που να απαγορεύει τις γυναίκες ως ψηφοφόρους ή υποψήφιες και ότι η άρνηση ήταν παράνομη.
Στις 27 Απριλίου 2011, η Επιτροπή Παραπόνων δέχθηκε να ακούσει την υπόθεσή της αργότερα.
Σύμφωνα με το υπουργείο Εξωτερικών των Ηνωμένων Πολιτειών, η Μπαντάουι ήταν το πρώτο άτομο, που υπέβαλε αγωγή για την ψήφο των γυναικών στη Σαουδική Αραβία.
Η Μπαντάουι ζήτησε επίσης από την Επιτροπή Προσφυγών Δημοτικών Εκλογών να αντιστρέψει την άρνηση εγγραφής της. Η αίτησή της απορρίφθηκε με την αιτιολογία ότι οι προσφυγές κατά των απορρίψεων εγγραφής πρέπει να υποβληθούν εντός τριών ημερών από την άρνηση.
2011-2012: Εκστρατεία οδήγησης γυναικών
Το 2011 και το 2012, η Μπαντάουι συμμετείχε στην εκστρατεία οδήγησης γυναικών 2011-2012. Από τον Ιούνιο του 2011, η Μπαντάουι οδηγούσε στην Τζέντα "κάθε δύο ή τρεις ημέρες". Βοήθησε άλλες γυναίκες οδηγούς στις επαφές τους με την αστυνομία και τα δικαστήρια. Η Μπαντάουι δήλωσε ότι δεν υπάρχει νομική βάση για δίκες γυναικών με την κατηγορία της οδήγησης. Περιέγραψε την κατάσταση των δικαιωμάτων των γυναικών δηλώνοντας: "Είμαστε περιθωριοποιημένες με πολύ βασικά δικαιώματα. Πιστεύουν ότι, δίνοντάς μας κάποια πολιτικά δικαιώματα, θα είμαστε ευχαριστημένες και θα σταματήσουμε."
Στις 4 Φεβρουαρίου, μετά την υποβολή κατηγοριών από την Μανάλ αλ Σαρίφ τον Νοέμβριο του 2011 στο Συμβούλιο Παραπόνων της Ανατολικής Επαρχίας κατά της Γενικής Διεύθυνσης Κυκλοφορίας για την απόρριψη της αίτησής της για άδεια οδήγησης, η Μπαντάουι υπέβαλε παρόμοια καταγγελία για την απόρριψη της δικής της αίτησης για άδεια οδήγησης.
Διεθνές βραβείο
Στις 8 Μαρτίου 2012, η Σαμάρ Μπαντάουι έλαβε το βραβείο Διεθνείς Γυναίκες με Θάρρος για το 2012 από το Υπουργείο Εξωτερικών των Ηνωμένων Πολιτειών για την υποβολή αγωγών adhl και δικαιωμάτων ψήφου, τις οποίες το Υπουργείο Εξωτερικών θεωρεί πρωτοπόρες, και για την ενθάρρυνσή της και έμπνευση προς άλλες γυναίκες.
Απαγόρευση ταξιδιού 2014
Στις 18 Σεπτεμβρίου 2014, συναντήθηκε με τον Ύπατο Αρμοστή για τα Ανθρώπινα Δικαιώματα, πρίγκιπα Ζεΐντ μπιν Ραάντ. Στις 20 Σεπτεμβρίου 2014, μετέβη αεροπορικώς στις ΗΠΑ, όπου συνάντησε γερουσιαστές των ΗΠΑ και γραμματείς πολλών οργανώσεων ανθρωπίνων δικαιωμάτων για να συζητήσουν το ζήτημα του συζύγου της και άλλων κρατουμένων. Εκείνη την εποχή, η Μπαντάουι είπε ότι έλαβε άμεση απειλή από τον γραμματέα του Υπουργού Εξωτερικών της Σαουδικής Αραβίας ότι πρέπει να σταματήσει τις δραστηριότητές της για τα ανθρώπινα δικαιώματα, διαφορετικά θα αναληφθεί δράση εναντίον της. Στη συνέχεια επέστρεψε στη Σαουδική Αραβία χωρίς κάποιο συμβάν, εκτός του ότι οι τοπικές Αρχές πήραν το διαβατήριό της.
Στις 2 Δεκεμβρίου 2014, μετέβη στο Διεθνές Αεροδρόμιο για να φύγει από τη Σαουδική Αραβία για μια πτήση προς τις Βρυξέλλες για να συμμετάσχει στο 16ο Φόρουμ ΜΚΟ για τα ανθρώπινα δικαιώματα της Ευρωπαϊκής Ένωσης (ΕΕ). Το προσωπικό του Γραφείου Διαβατηρίων είπε ότι το Υπουργείο Εσωτερικών εξέδωσε απαγόρευση ταξιδιού και δεν θα της επέτρεπε να ταξιδέψει στο εξωτερικό. Η ΕΕ ήλθε σε επαφή με τις αρχές της Σαουδικής Αραβίας για να ζητήσει διευκρινίσεις σχετικά με τους λόγους αυτής της απαγόρευσης.
Σύλληψη Ιουλίου 2018
Σύμφωνα με το Παρατηρητήριο Ανθρωπίνων Δικαιωμάτων, η Σαμάρ Μπαντάουι, μαζί με τη Νασίμα αλ Σαντάχ, συνελήφθησαν από τις σαουδικές Αρχές στις 30 Ιουλίου. Μετά την κριτική και τις εκκλήσεις για την απελευθέρωση της Μπαντάουι από την Καναδή Υπουργό Εξωτερικών Κρίστια Φρίλαντ, η Σαουδική Αραβία απέλασε τον πρέσβη του Καναδά και πάγωσε το εμπόριο με τον Καναδά.
Παραπομπές
Κατηγορία:Σαουδάραβες ακτιβιστές Κατηγορία:Σελίδες με μη επιθεωρημένες μεταφράσεις
Φουέρτε ντε Σαμαϊπάτα
Ο αρχαιολογικός χώρος Φουέρτε ντε Σαμαϊπάτα βρίσκεται στην επαρχία Φλόριντα, στη Σάντα Κρουζ στη Βολιβία. Είναι γνωστός και ως «Ελ Φουέρτε». Ο αρχαιολογικός χώρος βρίσκεται 9 χιλιόμετρα μακριά από την πόλη Σαμαϊπάτα. Ο αρχαιολογικός χώρος Φουέρτε ντε Σαμαϊπάτα έχει χαρακτηριστεί ως μνημείο παγκόσμιας κληρονομιάς της UNESCO το 1998. Ο αρχαιολογικός χώρος Φουέρτε ντε Σαμαϊπάτα είχε θρησκευτική, τελετουργική και οικιστική χρήση και έχει έκταση 40 εκτάρια περίπου.
Περισσότερες πληροφορίες
Ο αρχαιολογικός χώρος Φουέρτε ντε Σαμαϊπάτα βρίσκεται στους πρόποδες των Βολιβιανών Άνδεων και είναι δημοφιλής τουριστικός προορισμός για ντόπιους και ξένους. Περιλαμβάνει κτήρια τριών διαφορετικών πολιτισμών: Τσανέ, Ίνκα και Ισπανοί. Οι Τσανέ, που υπήρχαν πριν από τους Ίνκας, είχαν χρησιμοποιήσει την περιοχή για θρησκευτικές τελετές και είχαν σκαλίσει τους κόκκινους ψαμμιτένιους βράχους με σχέδια γεωμετρικά και αναπαραστάσεις ζώων. Ο αρχαιολογικός χώρος περιλαμβάνει δύο διακριτά μέρη. Από τη μια μεριά είναι ο λόφος με τις πολλές ανάγλυφες παραστάσεις και τα σκαλίσματα στους βράχους, που αποτελούσε το τελετουργικό κέντρο και από την άλλη μεριά στα νότια του λόφου υπάρχει μια περιοχή, που χρησίμευε για κατοικίες και αποτελούσε το διοικητικό και πολιτικό κέντρο του οικισμού. Αυτή η περιοχή ανήκε στο πολιτισμό των Μοτζοκόγιας (Mojocoyas) ήδη από το 300 μ.Χ.. Η περιοχή καταλήφθηκε από τους Ίνκα τον 14ο αιώνα. Οι ανασκαφές έχουν ανακαλύψει οικοδομήματα των Ίνκα. Το πιο σημαντικό οικοδόμημα από την εποχή των Ίνκα ονομάζεται Kallanka και έχει διαστάσεις 68 μέτρα μήκος και 16 πλάτος. Οι Ισπανοί είχαν καταλάβει τη στρατηγική θέση της περιοχής. Οι Ισπανοί είχαν χτίσει έναν οικισμό στο Φουέρτε ντε Σαμαϊπάτα και υπάρχουν ακόμα εκεί ερείπια κτηρίων, που έχουν Αραβική Ανδαλουσιανή αρχιτεκτονική. Μετά τη δημιουργία της νέας πόλης της Σαμαϊπάτα ο παλιός οικισμός εγκαταλείφθηκε.
Παραπομπές
Κατηγορία:Μνημεία Παγκόσμιας Κληρονομιάς στη Βολιβία
Porsche 959
Όταν κυκλοφόρησε για πρώτη φορά, το 1986, κατείχε και τον τίτλο του ταχύτερου αυτοκινήτου παραγωγής στον κόσμο, με τελική ταχύτητα 314 χιλιόμετρα την ώρα (195 μίλια την ώρα) στην στάνταρ έκδοση και 317 χιλιόμετρα την ώρα (197 μίλια την ώρα) στην sport έκδοση. Κατά την περίοδο διάθεσής του, θεωρούνταν το πιο τεχνολογικά εξελιγμένο αυτοκίνητο δρόμου. Ήταν ένα από τα πρώτα αυτοκίνητα εξαιρετικά υψηλών επιδόσεων που χρησιμοποίησαν σύστημα τετρακίνησης, δίνοντας τις βάσεις για το μελλοντικό μοντέλο της Porsche Carrera 4, αλλά και την θέσπιση της τετρακίνησης ως στάνταρ σε όλες τις μελλοντικές εκδόσεις της 911 turbo, από τη γενιά 993 (παραγωγή : τέλη 1993 έως αρχές 1998) και έπειτα. Η Porsche 959 συμπεριλήφθηκε ως το νούμερο ένα στον κατάλογο του Sports Car International με τα κορυφαία αγωνιστικά αυτοκίνητα της δεκαετίας του 1980.
Αρχική ιδέα
thumb|left|Η έκδοση ράλλυ της Porsche 959.
Η ανάπτυξη της 959 (αρχικά ονομαζόμενη ως «Gruppe B») ξεκίνησε το 1981, λίγο μετά την ανάληψη της διοίκησης της εταιρείας από τον Πέτερ Σουτς (Peter Schutz). Ο τότε αρχιμηχανικός της Πόρσε, Χέλμουτ Μποτ (Helmutt Bott) προσέγγισε τον Σουτς με κάποιες ιδέες για την Porsche 911 ή κάποιο εντελώς νέο αυτοκίνητο. Ο Μποτ γνώριζε πως η εταιρεία χρειαζόταν ένα σπορ αυτοκίνητο, στο οποίο θα μπορούσαν να βασιστούν για πολλά χρόνια και που θα μπορούσε να εξελιχθεί στο μέλλον. Περίεργος για το πόσο η 911, με τον κινητήρα στο πίσω μέρος του αυτοκινήτου, θα μπορούσε να καλύψει τις ανάγκες αυτές, ο Μποτ έπεισε τον Σουτς πως υπήρχε ανάγκη για δοκιμές και πρότεινε ακόμη και την ανάπτυξη ενός νέου συστήματος τετρακίνησης. Ο Σουτς δέχτηκε και έδωσε το πράσινο φως για το σχετικό πρότζεκτ.
Μοντέλο παραγωγής
thumb|right|Το πίσω μέρος της Porsche 959. thumb|right|Το ταμπλό της Porsche 959.
Η έκδοση αυτοκινήτου παραγωγής της 959 παρουσιάστηκε στο Διεθνές Σαλόνι Αυτοκινήτου της Φρανκφούρτης το 1985, ως μοντέλο 1986, αλλά η παραγωγή της καθυστέρησε πάνω από 1 χρόνο να ξεκινήσει, λόγω πλήθους τεχνικών προβλημάτων. Οι πρώτες παραδόσεις έλαβαν χώρα μόλις το 1987, με επίσημη τιμή πώλησης 420.000 γερμανικά μάρκα (225.000 δολάρια ΗΠΑ) και δύο επίπεδα φινιρίσματος, «Sport» και «Komfort», που αναφέρονταν στην σπορ έκδοση και την στάνταρ έκδοση. Και οι δύο, είχαν σαλόνι διάταξης 2+2 θέσεων, ενώ όπως προαναφέρθηκε, η σπορ έκδοση είχε λίγο καλύτερες επιδόσεις. Η μικρή αυτή διαφορά οφειλόταν στο λίγο χαμηλότερο βάρος της, καθώς της είχαν αφαιρεθεί ο κλιματισμός και το ηχοσύστημα.
Ακόμα και αυτή η εξαιρετικά υψηλή τιμή πώλησης, ωστόσο, ήταν λιγότερη από το μισό του κόστους παραγωγής του μοντέλου και, ως αποτέλεσμα, τελικώς η παραγωγή της 959 έληξε σύντομα, το 1988, ως μη κερδοφόρα. Συνολικά κατασκευάστηκαν 337 αντίτυπα: 300 μοντέλα παραγωγής και 37 πρωτότυπα και μοντέλα προ-παραγωγής. Ένα από αυτά, υπάρχει στο μουσείο της Porsche στην Στουτγκάρδη.
Τα έτη 1992 και 1993, η Porsche κατασκεύασε 8 επιπλέον αντίτυπα σειράς 959, από εξαρτήματα και ανταλλακτικά. Και τα 8 αντίτυπα έφεραν το επίπεδο φινιρίσματος «Komfort»: τα 4 ήταν κόκκινα και 4 ακόμα ήταν ασημί, ενώ και τα 8 ήταν πάρα πολύ ακριβότερα από τα παλαιότερα, με τιμή πώλησης 747.500 γερμανικά μάρκα, έναντι 420.000 των αρχικών. Όλα πωλήθηκαν σε επιλεγμένους τακτικούς πελάτες της Porsche, αφού είχαν οδηγηθεί και δοκιμαστεί για κάποιο διάστημα από το προσωπικό της εταιρείας.
Ιστορική αξία
thumb|left|Ο κινητήρας της Porsche 959.
Κατά την περίοδο κατασκευής του, το αυτοκίνητο εθεωρείτο το πιο τεχνολογικά εξελιγμένο σπορ αυτοκίνητο δρόμου που είχε ποτέ κατασκευαστεί και δείγμα των σπορ αυτοκινήτων του μέλλοντος. Ήταν και ένα από τα πρώτα οχήματα υψηλής απόδοσης εξοπλισμένα με σύστημα μετάδοσης της κίνησης και στους 4 τροχούς. Αυτό αποτέλεσε την βάση για τη πρώτη 4-κίνητη έκδοση της Porsche Carrera και έπεισε τα στελέχη της εταιρείας για την εμπορική αξία του συστήματος, σε βαθμό που επέλεξαν να καταστήσουν μέρος του βασικού εξοπλισμού την τετρακίνηση σε όλες τις εκδόσεις της Porsche 911 Τurbo, αρχίζοντας από τη γενιά Porsche 993.
Για ένα μικρό διάστημα, η 959 κατείχε τον τίτλο του ταχύτερου αυτοκινήτου παραγωγής, ρεκόρ που καταρρίφθηκε στα τέλη του 1987 από την Ferrari F40, η οποία έφτασε τελική ταχύτητα 324 χιλιόμετρα την ώρα και ήταν, πρακτικώς, στην εποχή της ο μόνος αντίπαλος της 959 στην κατηγορία των σπορ υπεραυτοκινήτων υψηλών επιδόσεων. Ο μικρός αριθμός αντιτύπων και η απόδοση του αυτοκινήτου διατηρούν σήμερα τις τιμές του σε εξαιρετικά υψηλά επίπεδα. Το 2004, το περιοδικό Sports Car International ονόμασε την 959 το κορυφαίο αυτοκίνητο στον κατάλογο των Κορυφαίων Σπορ Αυτοκινήτων της δεκαετίας του 1980.
Επιδόσεις
thumb|right|Porsche 959 Sport.
Φιλήμων Φωτόπουλος
Πηγές
Κατηγορία:Έλληνες κληρικοί
Porsche 959
Επιδόσεις
Τα 29 αντίτυπα παραγωγής της 959 Sport διέθεταν και μια έξτρα αναβάθμιση της ισχύος από τους 450 στους 530 hp, με την τελική ταχύτητα τότε να φτάνει τα 336 χιλιόμετρα την ώρα και την επιτάχυνση 0–100 χιλιόμετρα την ώρα σε μόλις 3,4 δευτερόλεπτα.
Εξωτερικοί σύνδεσμοι
Κατηγορία:Σπορ αυτοκίνητα Κατηγορία:Αυτοκίνητα πολυτελείας Κατηγορία:Γερμανικά αυτοκίνητα Κατηγορία:Μοντέλα Porsche Κατηγορία:Αυτοκίνητα ράλλυ Κατηγορία:Αυτοκίνητα με κινητήρα πίσω
Βιβλιοθήκη Ζοανίνα
Η βιβλιοθήκη Ζοανίνα (πορτογαλικά: Biblioteca Joanina) είναι μία μπαρόκ βιβλιοθήκη που βρίσκεται στο ανώτερο σημείο του ιστορικού κέντρου του Πανεπιστημίου της Κοΐμπρα, δίπλα στον πύργο του Πανεπιστημίου, στην ομώνυμη πόλη.
Κτίστηκε τον 18ο αιώνα κατά τη διάρκεια της βασιλείας του Πορτογάλου βασιλιά Ιωάννη Ε', (από τον οποίο πήρε και το όνομά της) και αποτελεί μέρος της Γενικής Βιβλιοθήκης του Πανεπιστημίου της Κοΐμπρα. Είναι εθνικό μνημείο και έχει ανεκτίμητη ιστορική αξία, όντας μέρος των παλαιοτέρων κτισμάτων του Πανεπιστημίου.
Ιστορία
Η Casa da Livraria (ο Οίκος της Βιβλιοθήκης), όνομα με το οποίο ήταν γνωστή, παρέλαβε τα πρώτα της βιβλία το 1750, ενώ η κατασκευή της είχε ολοκληρωθεί  μεταξύ 1717 και 1728.
Αρχιτεκτονική
μικρογραφία|279x279εσ|Άποψη του εσωτερικού της βιβλιοθήκης. αριστερά|μικρογραφία|342x342εσ Πάνω από την πόρτα εισόδου, εμφανίζεται το εθνικό εθνόσημο της βιβλιοθήκης. Στο εσωτερικό υπάρχουν τρία εντυπωσιακά δωμάτια που χωρίζονται με διακοσμημένες αψίδες, που φέρουν το ίδιο ύφος με την πύλη και είναι εξ ολοκλήρου κατασκευασμένα από Πορτογάλους καλλιτέχνες. Οι τοίχοι καλύπτονται από δύο επίπεδα ράφια, από εξωτικό επιχρυσωμένο ή βαμμένο ξύλο. Οι ζωγραφισμένες οροφές, των καλλιτεχνών της Λισαβόνας Simões Ribeiro και Vicente Nunes, δένουν αρμονικά με την υπόλοιπη διακόσμηση.
Το κτίριο έχει τρεις ορόφους και στεγάζει περίπου 200.000 τόμους, εκ των οποίων οι 40.000 βρίσκονται στον πρώτο όροφο. Αυτές οι βιβλιογραφικές συλλογές μπορούν να συμβουλευτούν, κατόπιν αιτήματος, με αιτιολόγηση για την ανάγκη ανάγνωσης. Μετά την έγκριση, το επιλεγμένο έργο μεταφέρεται στη Biblioteca Geral από έναν υπάλληλο, όπου μπορεί να εξεταστεί το αρχείο. Όλη αυτή η προφύλαξη για τα αρχεία οφείλεται στην  σπανιότητα  και την παλαιότητα  των αρχείων της βιβλιοθήκης. Η συλλογή χρονολογείται από τον 16ο, 17ο και 18ο αιώνα, η πλειοψηφία των αρχαίων είναι από τα καλύτερα έργα της Ευρώπης εκείνης της εποχής. Η βιβλιοθήκη κατέχει περίπου 250.000 τόμους, συγκεκριμένα έργα για την ιατρική, τη γεωγραφία, την ιστορία, τις ανθρωπιστικές μελέτες, την επιστήμη, το αστικό και κανονικό δίκαιο, τη φιλοσοφία και τη θεολογία.
Νυχτερίδες
Η βιβλιοθήκη σημειώνεται ως μία από τις δύο στον κόσμο (η βιβλιοθήκη του παλατιού Mafra είναι η άλλη) που τα βιβλία προστατεύονται από τα έντομα λόγω της παρουσίας μιας αποικίας νυχτερίδων μέσα στη βιβλιοθήκη. Κατά τη διάρκεια της νύχτας, οι νυχτερίδες τρώνε τα έντομα που εμφανίζονται, εξαλείφοντας τα παράσιτα και βοηθώντας στη συντήρηση των στοιβών. Κάθε βράδυ, οι εργάτες καλύπτουν τους «μπουφέδες» (credenzas) με φύλλα δέρματος. Το πρωί η βιβλιοθήκη καθαρίζεται από γκουάνο νυχτερίδας.
Βερτσέλλι
Το Βερτσέλλι (ιταλικά: Vercelli) είναι πόλη της Ιταλίας, στην περιφέρεια του Πεδεμοντίου (Πιεμόντε), έδρα της ομώνυμης επαρχίας με πληθυσμό 44.500 κατοίκους και έκταση 79,85 τ.χλμ..
Είναι μία από τις αρχαιότερες πόλεις της βόρειας Ιταλίας. Πιστεύεται ότι ιδρύθηκε περί το 600 π.Χ.
Βρίσκεται στην πεδιάδα του Πάδου, ανάμεσα στο Μιλάνο και το Τορίνο. Είναι σημαντικό κέντρο καλλιέργειας ρυζιού και περιβάλλεται από μεγάλους ορυζώνες που πλημμυρίζουν το καλοκαίρι.
Στο Βερτσέλλι βρίσκεται το αρχαιότερο δημόσιο πανεπιστήμιο, το οποίο ιδρύθηκε το 1228. Σήμερα στην πόλη στεγάζεται η Φιλοσοφική Σχολή του Πανεπιστημίου του Ανατολικού Πεδεμοντίου Επίσης, λειτουργεί και παράρτημα του Πολυτεχνείου του Τορίνο.
Συνορεύει με τους δήμους: Ασιλιάνο Βερτσελλέζε, Μπόργκο Βερτσέλλι, Καρεζαναμπλότ, Ντεζάνα, Λινιάνα, Ολτσενένγκο, Παλέστρο, Πραρόλο, Σαλάσκο, Σάλι Βερτσελλέζε, Σαν Τζερμάνο Βερτσελλέζε, Βιλλάτα και Βιντσάλιο. thumb|left|200px|Η πλατεία Καβούρ και ο πύργος του Αγγέλου
Ιστορία
Η πόλη πρωτοκατοικήθηκε από λιγουρικά φύλα με το όνομα Vercellae και σύντομα έγινε σημαντικό κέντρο.
Το 1120 έγινε ανεξάρτητο κράτος και συμμετείχε στις λέγκες της Λομβαρδίας. Το καταστατικό της πόλης ήταν από τα σημαντικότερα του Μεσαίωνα. Το 1197 καταργήθηκε η δουλεία στα εκκλησιαστικά κτήματα. Το 1228 το Πανεπιστήμιο της Παβίας μεταφέρθηκε στο Βερτσέλλι όπου παρέμεινε ως τον 14ο αιώνα, χωρίς ωστόσο να αποκτήσει σημαντική αίγλη. Μόνο η νομική σχολή του πανεπιστημίου διατηρήθηκε.
Κατά τις συγκρούσεις μεταξύ Γουέλφων και Γιβελλίνων, η πόλη πέρασε από τον οίκο των Βισκόντι (1277), στον υποκόμη του Μιλάνου (1334) και τελικά στον Οίκο της Σαβοΐας (1427).
Το 1499 και το 1553 καταλήφθηκε από τους Γάλλους και το 1616 και το 1678 από τους Ισπανούς. Το 1704 υπέφερε μια μεγάλη πολιορκία από τους Γάλλους, οι οποίοι απέτυχαν να καταστρέψουν το κάστρο της πόλης. Ύστερα από αυτό, η πόλη ακολούθησε την τύχη της Σαβοΐας. Το 1821 το Βερτσέλλι απέκτησε Συνταγματική μοναρχία.
right|thumb|200px|Η Βασιλική του Αγίου Ανδρέα
Μουσεία
Στο Μουσείο Μποργκόνια (Museo Borgogna) υπάρχει μια μεγάλη συλλογή από πίνακες ζωγράφων του Πεδεμοντίου του 15ου και 16ου αιώνα, συμπεριλαμβανομένων έργων του Τιτσιάνο.
Στο Μουσείο Καμίλο Λεόνε (Museo Camillo Leone) βρίσκεται μια πλούσια συλλογή από αρχαιολογικά ευρήματα ιδιαίτερου ιστορικού και αρχιτεκτονικού ενδιαφέροντος.
Εξωτερικοί σύνδεσμοι
Κατηγορία:Δήμοι της Επαρχίας του Βερτσέλλι Κατηγορία:Ρωμαϊκές πόλεις
Ολοκληρωμένο πλέγμα
Στα μαθηματικά, ένα ολοκληρωμένο (ή πλήρες) πλέγμα είναι ένα μερικώς διατεταγμένο σύνολο  (partially ordered set) στο οποίο όλα τα υποσύνολα έχουν ένα supremum sup (που ονομάζεται και join ή ένωση και είναι το ελάχιστο άνω φράγμα)  και ένα infimum inf (που ονομάζεται και meet ή τομή και είναι το μέγιστο κάτω φράγμα). Τα ολοκληρωμένα πλέγματα χρησιμοποιούνται σε πολλές εφαρμογές στα μαθηματικά και στην επιστήμη των υπολογιστών. Επειδή τα ολοκληρωμένα πλέγματα αποτελούν μία ειδική περίπτωση πλεγμάτων, μελετώνται επίσης στη θεωρία διατάξεων και στην καθολική άλγεβρα.
Τα ολοκληρωμένα πλέγματα δεν πρέπει να συγχέονται με τα ολικώς διατεταγμένα σύνολα (complete partial orders ή dcpos ή cpos), τα οποία απαρτίζουν μία περισσότερο γενική κατηγορία μερικώς διατεταγμένων συνόλων (partially ordered sets). Πιο συγκεκριμένα ένα ολοκληρωμένα πλέγμα είναι μία πλήρης αλγεβρα Boole και  πλήρης άλγεβρα Heyting (που ονομάζεται και locales).
Oρισμός
Ένα μερικώς διατεταγμένο σύνολο (L, ≤) είναι ένα ολοκληρωμένο πλέγμα, αν κάθε υποσύνολο A του L έχει ένα μέγιστο κάτω φράγμα (infimum που ονομάζεται και meet - τομή) και ένα ελάχιστο άνω φράγμα (supremum που ονομάζεται και join-ένωση) στο (L, ≤).
Η τομή (meet) παριστάνεται με  \bigwedge A, και η ένωση (join) με  \bigvee A.
Ας σημειωθεί, ότι στην ειδική περίπτωση όπου Α είναι το κενό σύνολο, η τομή meet) του Α θα είναι το μέγιστο στοιχείο του L. Παρομοίως, η ένωση (join)  του Α θα είναι  το ελάχιστο στοιχείο του L. Επειδή εξ ορισμού έχουμε ως δεδομένη την ύπαρξη των δυαδικών  τομών (meets) και ενώσεων (joins), τα ολοκληρωμένα πλέγματα απαρτίζουν μια ειδική κατηγορία φραγμένων πλεγμάτων.
Περισσότερες λεπτομέρειες του παραπάνω ορισμού αναφέρονται στο άρθρο σχετικά με τις  ιδιότητες πληρότητας  (completeness properties) στην θεωρία διατάξεων.
Ολοκληρωμένα ημιπλέγματα
Στην θεωρία διατάξεων, οι τυχαίες τομές (meets) μπορούν να εκφραστούν με την χρήση τυχαίων ενώσεων (joins) και αντιστρόφως (για λεπτομέρειες, δείτε την παραπομπή completeness (order theory)). Αυτό σημαίνει, ότι αρκεί να διαθέτουμε είτε όλες τις τομές (meets) είτε όλες τις ενώσεις (joins) για να αναγνωρίσουμε την κατηγορία οποιουδήποτε ολοκληρωμένου πλέγματος.
Ως συνέπεια των προηγούμενων, πολλοί αναφέρονται στα ολοκληρωμένα πλέγματα με τους  όρους     ολοκληρωμένο ημιπλέγμα τομών ή ολοκληρωμένο ημιπλέγμα ενώσεων,για να αναφερθούν στα ολοκληρωμένα πλέγματα. Αν και οι ορισμοί αναφέρονται σε όμοια αντικείμενα, όμως εμπεριέχουν διαφορετικές έννοιες ομομορφισμού (homomorphism), όπως θα εξηγηθεί πιο κάτω, στην παράγραφο περί μορφισμών.
Από την άλλη πλευρά, πολλοί δεν αποδέχονται αυτήν την διαφοροποίηση των μορφισμών (ιδίως αφού οι νεες έννοιες των «μορφισμών ολοκληρωμένων ημιπλεγμάτων» μπορούν επίσης να καθοριστούν σε γενικές γραμμές). Κατά συνέπεια, τα ολοκληρωμένα ημιπλέγματα επαφών έχουν επίσης οριστεί ως τα ημιπλέγματα επαφών  που είναι επίσης και ολικώς διατεταγμένα σύνολα (complete partial orders). Αυτή η έννοια είναι αναμφισβήτητα η «πιο ολοκληρωμένη» έννοια ενός ημιπλέγματος επαφών που δεν είναι ακόμη πλέγμα (στην πραγματικότητα, μόνο το άνω στοιχείο μπορεί να λείπει). Η συζήτηση αυτή βρίσκεται επίσης στο άρθρο σχετικά με τα ημιπλέγματα (semilattices).
Ολοκληρωμένα υποπλέγματα
Ένα υποπλέγμα M ενός ολοκληρωμένου  πλέγματος L ονομάζεται ολοκληρωμένο υποπλέγμα του L, αν για κάθε υποσύνολο Α του M τα στοιχεία \bigwedgeΑ και \bigveeΑ, όπως ορίστηκαν  στο L, βρίσκονται πράγματι εντός του M.
Ένα υποπλέγμα M ενός ολοκληρωμένου πλέγματος L ονομάζεται κλειστό υποπλέγμα του L όταν το M περιέχει μόνον  τις  μη κενές τομές (meets) και ενώσεις (joins).
Τοπικά πεπερασμένα ολοκληρωμένα πλέγματα
Ένα ολοκληρωμένο πλέγμα L είναι τοπικά πεπερασμένο αν το supremum του κάθε άπειρου υποσυνόλου είναι ίσο με 1, ή ισοδύναμα, το σύνολο είναι πεπερασμένο για οποιοδήποτε . Το πλέγμα (Ν, |) είναι τοπικά πεπερασμένο. Ας σημειωθεί ότι σε αυτό το πλέγμα, το στοιχείο που γενικά συμβολίζεται με "0" είναι στην πραγματικότητα 1 και αντίστροφα.
Μορφισμοί ολοκληρωμένων πλεγμάτων
Οι παραδοσιακοί μορφισμοί μεταξύ ολοκληρωμένων πλεγμάτων είναι οι ολοκληρωμένοι ομομορφισμοί (ή πλήρεις μορφισμοί πλεγμάτων. Αυτοί χαρακτηρίζονται ως συναρτήσεις που διατηρούν όλες τις ενώσεις (joins) και τομές (meets). Ρητώς, αυτό σημαίνει ότι μια συνάρτηση           μεταξύ δύο ολοκληρωμένων πλεγμάτων L και M  είναι ένας ολοκληρωμένος ομομορφισμός αν  για όλα τα υποσύνολα A του L.Τέτοιες συναρτήσεις είναι μονότον ες,  όμως ένας  ολοκληρωμένος ομομορφισμός είναι στην πραγματικότητα μία πολύ συγκεκριμένη κατάσταση. Για τον λόγο αυτό, είναι χρήσιμο να θεωρήσουμε χαλαρότερες έννοιες μορφισμών, που απαιτούνται μόνο για να διατηρήσουμε όλες τις ενώσεις (joins αποτελώντας μια κατηγορία sup) ή όλες τις τομές (meets αποτελώντας μια κατηγορία Inf), που είναι πράγματι διαφορετικές καταστάσεις. Αυτός ο μορφισμός μπορεί να χαρακτηριστεί ως ομομορφισμός ολοκληρωμένου ημιπλέγματος επαφών ή ολοκληρωμένου ημιπλέγματος ενώσεων.
Περαιτέρω, οι μορφισμοί που διατηρούν όλες τις ενώσεις (joins) χαρακτηρίζονται ισοδύναμα ως η χαμηλότερη προσάρτηση (adjoint) μιας μοναδικής σχέσης Galois. Καθένας από αυτούς, καθορίζει μία μοναδική άνω προσάρτηση στην αντίστροφη κατεύθυνση, που διατηρεί όλες τις τομές (meets). Έτσι τελικά, θεωρώντας τα ολοκληρωμένα πλέγματα με μορφισμούς ολοκληρωμένων ημιπλεγμάτων καταλήγουμε στην θεώρηση σχέσων Galois ως μορφισμών. Με αυτό καταλήγουμε ότι κατά βάση οι χρησιμοποιούμενοι μορφισμοί, περιγράφουν μόνο δύο διαφορετικές κατηγορίες ολοκληρωμένων πλεγμάτων: ένα με ολοκληρωμένους ομομορφισμoύς (complete homomorphisms) και ένα με συναρτήσεις τομών (meets) (ανώτερες προσαρτήσεις), δυϊκό προς ένα με συναρτήσεις ενώσεων (joins) (κατώτερες προσαρτήσεις)
Ελεύθερα "ολοκληρωμένα ημιπλέγματα"
Ως συνήθως, ο σχηματισμός  ελεύθερων αντικειμένων εξαρτάται από την επιλεγείσα κατηγορία μορφισμών. Αρχικά ας θεωρήσουμε συναρτήσεις που διατηρούν όλες τις ενώσεις (joins) (π.χ. κάτω προσαρτήσεις σχέσεων Galois) αφού αυτή η περίπτωση είναι απλούστερη από την περίπτωση ολοκληρωμένου ομομορφισμού. Χρησιμοποιώντας την παραπάνω ορολογία, αυτό θα μπορούσε να ονομασθεί ως ένα ελεύθερο ολοκληρωμένο ημιπλέγμα ενώσεων.
Χρησιμοποιώντας τους τυπικούς ορισμούς της καθολικής άλγεβρας, ένα ελεύθερο ολοκληρωμένο πλέγμα και το παραγόμενο σύνολο S  είναι ένα ολοκληρωμένο πλέγμα L μαζί με μία συνάρτηση  i:S→L, έτσι ώστε κάθε συνάρτηση  f από το S προς το σύνολο κάποιου πλέγματος M μπορεί να σχηματιστεί μοναδικά χρησιμοποιώντας έναν μορφισμό  f° από το  L στο M. Διατυπωμένο αλλιώς, για κάθε στοιχείο  s του S βρίσκουμε πως  f(s) = f°(i(s)) και πως f° είναι ο μοναδικός μορφισμός με αυτή την ιδιότητα. Υπάρχει λοιπόν ένος συναρτητής (κατηγορικός τελεστής functor) μεταξύ της κατηγορίας συνόλων και συναρτήσεων προς την κατηγορία των ολοκληρωμένων πλεγμάτων και συναρτήσεων ενώσεων, που είναι η αριστερή διασύνδεση  στον αφαιρετικό τελεστή  των ολοκληρωμένων πλεγμάτων προς τα υποκείμενά τους σύνολα.
Με αυτήν την έννοια, τα ελεύθερα ολοκληρωμένα πλέγματα μπορούν να παραχθούν πολύ εύκολα: το ολοκληρωμένο πλέγμα που παράγεται από κάποιο σύνολο S είναι το δυναμοσύνολο 2S, π.χ. το σύνολο όλων των υποσυνόλων του S, διατεταγμένων με ένταξη. Το ζητούμενο στοιχείο  i:S→2S αντιστοιχεί κάθε στοιχείο  s του S προς το μοναδιαίο σύνολο {s} (singleton). Με δεδομένη μια αντιστοίχιση  f  όπως παραπάνω, η συνάρτηση f°:2S→M  ορίζεται από Είναι φανερό ότι η  f° μετατρέπει ενώσεις  σε suprema διατηρώντας έτσι τις ενώσεις-joins.
Στην πράξη, μπορούμε απλώς να αντικατοπτρίσουμε (δυϊσουμε) ότι έχει ήδη λεχθεί παραπάνω: ελεύθερα αντικείμενα δίδονται ως δυναμοσύνολα διατεταγμένα με αντίστροφη ένταξη, έτσι ώστε η συνάρτηση f°  να ορίζεται με χρήση των τομών (meet) αντί των ενώσεων (joins). Το αποτέλεσμα αυτής της διαδικασίας  μπορεί να ονομασθεί ως ελεύθερο ολοκληρωμένο ημιπλέγμα επαφών.
Ελεύθερα ολοκληρωμένα πλέγματα
Η κατάσταση στην οποία έχουμε ολοκληρωμένα πλέγματα με ολοκληρωμένο ομομοφισμό, προφανώς είναι πιο περίπλοκη. Στην πραγματικότητα, ελεύθερα ολοκληρωμένα πλέγματα γενικώς δεν υπάρχουν. Φυσικά, μπορεί κανείς να διατυπώσει ένα λεκτικό πρόβλημα παρόμοιο με εκείνο των  πλεγμάτων, αλλά η συλλογή όλων των πιθανών λέξεων (ή "όρων") σε αυτήν την περίπτωση θα ήταν μια κανονική κλάση και όχι σύνολο, γιατί οι τυχαίες τομές  (meets) και ενώσεις (joins) περιλαμβάνουν λειτουργίες συνόλων οποιασδήποτε πληθικότητας.